Document ID: 31987R3944

ΚΑΝΟΝΙΣΜΟΣ (ΕΟΚ) αριθ. 3944/87 ΤΗΣ ΕΠΙΤΡΟΠΗΣ
της 21ης Δεκεμβρίου 1987
περί καθορισμού των συντελεστών για τον υπολογισμό των εισφορών που επιβάλλονται στα προϊόντα του τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 15 παραγραφος 1 δεύτερο εδάφιο,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος^(2), όπως τροποποιήθηκε τελευταία από τον κανονισμό (ΕΟΚ) αριθ. 3906/87^(3), και ιδίως το άρθρο 10 παράγραφος 4,
Εκτιμώντας:
ότι, όσον αφορά τα προϊόντα που αναφέρονται στο άρθρο 1 παράγραφος 1 στοιχεία α) και β) του κανονισμού (ΕΟΚ) αριθ. 2759/75, εκτός των σφαγμένων χοίρων, η εισφορά πρέπει να προκύπτει από την εισφορά για τους σφαγμένους χοίρους συναρτήσει ενός συντελεστή ο οποίος θα εκφράζει τη σχέση που υπάρχει, εντός της Κοινότητας, μεταξύ των τιμών των προϊόντων αυτών αφενός και της τιμής του σφαγμένου χοίρου αφετέρου
ότι, όσον αφορά τα προϊόντα που αναφέρονται στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 2759/75, η εισφορά αποτελείται από δύο στοιχεία εκ των οποίων το ένα πρέπει να προκύπτει από την εισφορά για τον σφαγμένο χοίρο συναρτήσει ενός συντελεστή ο οποίος θα εκφράζει τη σχέση που υπάρχει, εντός της Κοινότητας, μεταξύ των τιμών του προϊόντος αυτού αφενός και της τιμής του σφαγμένου χοίρου αφετέρου
ότι οι συντελεστές για τον υπολογισμό των εισφορών που επιβάλλονται στα προϊόντα του τομέα του χοιρείου κρέατος, εκτός των σφαγμένων χοίρων, καθορίστηκαν από τον κανονισμό (ΕΟΚ) αριθ. 3602/82 της Επιτροπής^(4)
ότι από την 1η Ιανουαρίου 1988 καθιερώνεται με τον κανονισμό (ΕΟΚ) αριθ. 2658/87, με βάση την ονοματολογία του εναρμονισμένου συστήματος, συνδυασμένη ονοματολογία των εμπορευμάτων που θα ικανοποιεί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας
ότι η δασμολογική ονοματολογία που προκύπτει από την εφαρμογή του κανονισμού (ΕΟΚ) αριθ. 2759/75 και η οποία περιλαμβάνεται στο κοινό δασμολόγιο έχει τροποποιηθεί από τον κανονισμό (ΕΟΚ) αριθ. 3906/87 σύμφωνα με τον κανονισμό (ΕΟΚ) αριθ. 2658/87 ότι είναι αναγκαίο κατά συνέπεια να διατυπωθούν οι περιγραφές των εμπορευμάτων και οι δασμολογικές κλάσεις που αναγράφονται στον παρόντα κανονισμό σύμφωνα με τους όρους της συνδυασμέ-
νης ονοματολογίας που βασίζεται στο εναρμονισμένο σύστημα
ότι ενδείκνυται, για λόγους διοικητικής απλοποιήσεως, να καταργηθεί ο κανονισμός (ΕΟΚ) αριθ. 3602/82 και να συμπεριληφθούν όλες οι διατάξεις επί των συντελεστών που είναι σχετικοί με τα προϊόντα του τομέα του χοιρείου κρέατος σε έναν και μόνο κανονισμό, με το να παρεμβληθεί ενδεικτικά ο ορισμός του σφαγίου χοιρινού ο οποίος προκύπτει από το άρθρο 3β του κανονισμού (ΕΟΚ) αριθ. 2764/75 του Συμβουλίου^(5), όπως τροποποιήθηκε από τον κανονισμό (ΕΟΚ) αριθ. 1475/86^(6)
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
1. Οι συντελεστές οι οποίοι εκφράζουν τις σχέσεις που αναφέρονται στο άρθρο 10 παράγραφος 1 του κανονισμού (ΕΟΚ) αριθ. 2759/75 καθορίζονται όπως αναφέρεται στο παράρτημα Ι.
2. Οι συντελεστές οι οποίοι εκφράζουν τις σχέσεις που αναφέρονται στο άρθρο 10 παράγραφος 2 στοιχείο α) του κανονισμού (ΕΟΚ) αριθ. 2759/75 καθορίζονται όπως αναφέρεται στο παράρτημα ΙΙ.
ίΑρθρο 2
1. Θεωρούνται ως:
α)
«ολόκληρα σφάγια ή μισά σφάγια», σύμφωνα με την έννοια των διακρίσεων 0203^11^10 και 0203^21^10 της συνδυασμένης ονοματολογίας, τα σφαγμένα κατοικίδια χοιροειδή, αφαιματωμένα και κενά, από τα οποία έχουν αφαιρεθεί οι τρίχες και τα νύχια. Τα μισά σφάγια παίρνονται από το χωρισμό του ολοληρου σφαγίου με τομή, που περνάει από τη μέση καθενός αυχενικού, νωτιαίου και οσφυϊκού σπονδύλου και του ιερού οστού και από τη μέση του στέρνου και της ισχιο-ηβικής σύμφυσης. Τα ολόκληρα αυτά σφάγια ή μισά σφάγια μπορούν να παρουσιάζονται με ή χωρίς το κεφάλι, τα
πόδια, το περινεφρικό λίπος, τα νεφρά, την ουρά ή το διάφραγμα. Τα μισά σφάγια μπορούν να παρουσιάζονται
με ή χωρίς το νωτιαίο μυελό, το μυαλό και τη γλώσσα. Τα ολόκληρα σφάγια και τα μισά σφάγια των θηλυκών χοιροειδών μπορούν να παρουσιάζονται με ή χωρίς μαστούς
β)
«χοιρομέρι (ζαμπόν)», σύμφωνα με την έννοια των διακρίσεων 0203^12^11, 0203^22^11, 0210^11^11 και 0210^11^31 της συνδυασμένης ονοματολογίας, το πισινό μέρος (ουραίο) το μισού σφαγίου που περιέχει τα κόκαλα, με ή χωρίς το πόδι, την κνήμη (κότσι - μικρό ζαμπόν), το δέρμα ή το λαρδί.
Το χοιρομέρι (ζαμπόν) χωρίζεται από το υπόλοιπο του μισού σφαγίου, έτσι ώστε να περικλείει κατ' ανώτατο όριο τον τελευταίο οσφυϊκό σπόνδυλο
γ)
«μποστινό μέρος», σύμφωνα με την έννοια των διακρίσεων 0203^19^11, 0203^29^11, 0210^19^30 και 0210^19^60 της συνδυασμένης ονοματολογίας, το μπροστινό μέρος (κρανιακό) του μισού σφαγίου, χωρίς το κεφάλι, με τα κόκαλα, με ή χωρίς το πόδι, την κνήμη (κότσι - μικρό ζαμπόν), το δέρμα ή το λαρδί.
Το μπροστινό μέρος χωρίζεται από το υπόλοιπο μισό σφάγιο, έτσι ώστε να περικλείει κατ' ανώτατο όριο τον πέμπτο νωτιαίο σπόνδυλο.
Το ανώτερο τμήμα (νωτιαίο) του μπροστινού μέρους (σβέρκος), έστω και με την πλάτη (σπάλα) και τους μυς που την περιβάλλουν, θεωρείται ως τεμάχιο της θωρακο-οσφυϊκής χώρας, εφόσον χωρίζεται από το κατώτερο τμήμα (κοιλιακό) του μπροστινού μέρους με τομή που γίνεται, κατ' ανώτατο όριο, ακριβώς κάτω από τη σπονδυλική στήλη
δ)
«ωμοπλάτη», σύμφωνα με την έννοια των διακρίσεων 0203^12^19, 0203^22^19, 0210^11^19 και 0210^11^39 της συνδυασμένης ονοματολογίας, το κατώτερο τμήμα του μπροστινού μέρους, έστω και με την πλάτη (σπάλα) και τους μυς που την περιβάλλουν, με κόκαλα, με ή χωρίς το πόδι, την κνήμη (κότσι - μικρό ζαμπόν), το δέρμα ή το λαρδί.
Η πλάτη (σπάλα) με τους μυς που την περιβάλλουν, όταν παρουσιάζεται μόνη, παραμένει ως τεμάχιο ωμοπλάτης στη διάκριση αυτή
ε)
«θωρακο-οσφυϊκή χώρα», σύμφωνα με την έννοια των διακρίσεων 0203^19^13, 0203^29^13, 0210^19^40 και 0210^19^70 της συνδυασμένης ονοματολογίας, το ανώτερο μέρος του μισού σφαγίου, από τον πρώτο αυχενικό σπόνδυλο μέχρι τους ουραίους σπονδύλους, με τα κόκολα, με ή χωρίς το φιλέτο, την πλάτη (σπάλα), το δέρμα ή το λαρδί.
Η θωρακο-οσφυϊκή χώρα χωρίζεται από το κατώτερο μέρος του μισού σφαγίου με τομή που γίνεται ακριβώς κάτω από τη σπονδυλική στήλη
στ)
«κοιλιακή χώρα (πανσέτα)», σύμφωνα με την έννοια
των διακρίσεων 0203^19^15, 0203^29^15, 0210^12^11 και 0210^12^19 της συνδυασμένης ονοματολογίας, το κατώτερο μέρος του μισού σφαγίου που ονομάζεται «entrelardι» και βρίσκεται ανάμεσα στο χοιρομέρι (ζαμπόν) και την ωμοπλάτη, με ή χωρίς τα κόκαλα, αλλά με το δέρμα και το λαρδί
ζ)
«μισό σφάγιο μπείκον», σύμφωνα με την έννοια της διάκρισης 0210^19^10 της συνδυασμένης ονοματολογίας, το μισό σφάγιο χοίρου που παρουσιάζεται χωρίς κεφάλι, μάγουλο, λαιμό, πόδια, ουρά, περινεφρικό λίπος, νεφρό, φιλέτο, πλάτη (σπάλα), στέρνο, σπονδυλική στήλη, λαγόνια, κόκαλο και διάφραγμα
η)
«τρία τέταρτα μπροστινό», σύμφωνα με την έννοια της διάκρισης 0210^19^10 της συνδυασμένης ονοματολογίας,
το μισό σφάγιο μπέικον χωρίς χοιρομέρι (ζαμπόν), με ή χωρίς κόκαλα
θ)
«τρία τέταρτα πισινό», σύμφωνα με την έννοια της διάκρισης 0210^19^20 της συνδυασμένης ονοματολογίας, το μισό σφάγιο μπέικον χωρίς μπροστινό μέρος, με ή χωρίς κόκαλα
ι)
«μεσαίο», σύμφωνα με την έννοια της διάκρισης 0210^19^20 της συνδυασμένης ονοματολογίας, το μισό σφάγιο μπέικον χωρίς χοιρομέρι (ζαμπόν) και μπροστινό μέρος, με ή χωρίς κόκαλα.
Η διάκριση περιλαμβάνει επίσης τα τεμάχια των «μεσαίων», που περιέχουν ιστό από τη θωρακο-οσφυϊκή χώρα και την κοιλιακή χώρα (πανσέτα), στις φυσιολογικές αναλογίες των ολόκληρων μεσαίων.
2. Τα τεμάχια που προέρχονται από τα μέρη που αναφέρονται στην παράγραφο 1 στοιχεία β), γ), δ), ε) υπάγονται στις διακρίσεις αυτές μόνον εφόσον περιλαμβάνουν το μυϊκό ιστό και τα κόκαλα στις φυσιολογικές αναλογίες με τα ολόκληρα μέρη.
Αν τα μέρη που υπάγονται στις διακρίσεις 0210^11^11 και 0210^11^19 καθώς και στις διακρίσεις 0210^11^31, 0210^11^39, 0210^19^30 και 0210^19^60 της συνδυασμένης ονοματολογίας παίρνονται από μισά σφάγια μπέικον, από τα οποία έχουν αφαιρεθεί τα κόκαλα, που αναφέρονται στην παράγραφο 1 στοιχείο ζ), η τομή θα πρέπει να ακολουθεί τις ίδιες γραμμές με αυτές που καθορίζονται αντίστοιχα στην παράγραφο 1 στοιχεία β), γ) και δ). Σε κάθε περίπτωση, τα μέρη αυτά ή τα τεμάχιά τους πρέπει να περιλαμβάνουν κόκαλα.
3. Υπάγονται ιδίως στις διακρίσεις 0206^30^31, 0206^49^91 και 0210^90^39 της συνδυασμένης ονοματολογίας οι κεφαλές ή τα μισά των κεφαλών των κατοικιδίων χοίρων, με ή χωρίς το μυαλό, τα μάγουλα ή τη γλώσσα, συμπεριλαμβανομένων και των τεμαχίων αυτών.
Η κεφαλή χωρίζεται από το υπόλοιπο του μισού σφαγίου με ευθεία τομή παράλληλη προς το κρανίο.
Θεωρούνται ως «τεμάχια κεφαλών», μεταξύ άλλων, τα μάγουλα, το ρύγχος, τα αυτιά, το κρέας που περιβάλλει την κεφαλή και κυρίως το κρέας στο πισινό μέρος του κρανίου και το μέρος του λαιμού που ονομάζεται «κάτω μάγουλα». ιΟμως, το κρέας χωρίς κόκαλα που ανήκει στη ράχη ή στο μπροστινό μέρος (στο οποίο περιλαμβάνεται και ο λαιμός και μέρος της ωμοπλάτης) υπάγεται στις διακρίσεις 0203^19^55, 0203^29^55, 0210^19^51 ή 0210^19^81 ανάλογα με την περίπτωση.
4. Θεωρείται ως «λαρδί», σύμφωνα με την έννοια των διακρίσεων 0209^00^11 και 0209^00^19 της συνδυασμένης ονοματολογίας, ο λιπώδης ιστός που βρίσκεται κάτω από το δέρμα και συνδέεται με αυτό, από οποιοδήποτε μέρος του χοίρου και αν προέρχεται. Σε κάθε περίπτωση, το βάρος του λιπώδη ιστού πρέπει να είναι ανώτερο από το βάρος του δέρματος.
Οι διακρίσεις περιλαμβάνουν επίσης το λαρδί από το οποίο έχει αφαιρεθεί το δέρμα.
5. Θεωρούνται ως «αποξεραμένα ή καπνιστά», σύμφωνα με την έννοια των διακρίσεων 0210^11^31, 0210^11^39, 0210^12^19 και 0210^19^60 έως 0210^19^89 της συνδυασμένης ονοματολογίας, τα προϊόντα στα οποία η σχέση «νερό-πρωτεΐνη» (περιεκτικότητας σε άζωτο Χ 6,25) μέσα στο κρέας είναι ίση ή κατώτερη από 2,8. Η περιεκτικότητα σε άζωτο πρέπει να καθορίζεται σύμφωνα με τη μέθοδο ISO 937-1978.
6. Σύμφωνα με την έννοια των διακρίσεων 1602^41^10, 1602^42^10 και 1602^49^11 έως 1602^49^15 της συνδυασμένης ονοματολογίας, η έκφραση «τεμάχια αυτών» εφαρμόζεται μόνο στα παρασκευάσματα και κονσέρβες κρέατος που μπορούν να αναγνωριστούν, λόγω των διαστάσεών τους και των χαρακτηριστικών του συμφυούς μυϊκού ιστού αυτών, ότι προέρχονται, ανάλογα με την περίπτωση, από χοιρομέρι (ζαμπόν), θωρακο-οσφυϊκή χώρα, σβέρκους ή ωμοπλάτες κατοικίδιων χοιροειδών.
ίΑρθρο 3
Ο κανονισμός (ΕΟΚ) αριθ. 3602/82 καταργείται.
ίΑρθρο 4
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1987.

Labels: 15
17